Document ID: 32011R0656
Publication Date: 2011-07-07

Title and Content:
UREDBA KOMISIJE (EU) št. 656/2011
z dne 7. julija 2011
o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih v zvezi z opredelitvami pojmov in seznamom aktivnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1185/2009 Evropskega parlamenta in Sveta z dne 25. novembra 2009 o statističnih podatkih o pesticidih (1) ter zlasti členov 5(2) in 5(3) Uredbe,
ob upoštevanju naslednjega:
(1)
Uredba (ES) št. 1185/2009 vzpostavlja nov okvir za pripravo primerljivih evropskih statističnih podatkov o prodaji in rabi pesticidov.
(2)
V skladu s členom 5(2) Uredbe (ES) št. 1185/2009 je treba sprejeti opredelitev pojma „tretirana površina“ iz oddelka 2 Priloge II k navedeni uredbi, saj ga je treba zaradi primerljivosti enotno razumeti in uporabljati po vsej Uniji.
(3)
Komisija mora v skladu s členom 5(3) Uredbe (ES) št. 1185/2009 redno ali najmanj vsakih pet let prilagoditi seznam snovi, ki jih je treba vključiti, ter njihovo razvrstitev v kategorije izdelkov in kemijske razrede, kot je navedeno v Prilogi III. Seznam, priložen k navedeni uredbi, je treba posodobiti za obdobje 2010-2015, saj je bil nazadnje posodobljen leta 2006.
(4)
Število snovi in zapletenost pri določanju pravih spojin in razvrščanju nacionalnim statističnim organom otežujeta ustrezno vzpostavitev potrebnih orodij za zbiranje informacij o njihovi rabi in dajanju na trg. Zato je treba vključiti samo tiste snovi, ki jim je identifikacijsko številko dodelila ena ali obe pomembnejši mednarodno priznani instituciji za registracijo kemijskih spojin ali pesticidov, tj. Služba za izmenjavo kemijskih izvlečkov (CAS) Ameriškega kemijskega društva in Kolaborativni mednarodni svet za analizo pesticidov (CIPAC).
(5)
Ukrepi, predvideni s to uredbo, so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Pojem „tretirana površina“ iz oddelka 2 Priloge II k Uredbi (ES) št. 1185/2009 pomeni osnovno tretirano površino, opredeljeno kot „fizična površina pridelka, vsaj enkrat tretirana z določeno aktivno snovjo, ne glede na število uporab“.
Člen 2
Priloga III k Uredbi (ES) št. 1185/2009 se nadomesti s Prilogo k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. julija 2011

Classification:
Level 1 Topics: 100150
100146
100156
Level 2 Topics: 100220
100249
100190
Level 3 Topics: 2014
486
4256
All Topics: 2357
2987
4258
5227
5274